title: Σύσταση του Συμβουλίου, της 26ης Νοεμβρίου 2013 , σχετικά με την προώθηση της σωματικής άσκησης για τη βελτίωση της υγείας σε όλους τους τομείς

text:
               4.12.2013

               EL

               Επίσημη Εφημερίδα της Ευρωπαϊκής Ένωσης

               C 354/1

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 26ης Νοεμβρίου 2013
   σχετικά με την προώθηση της σωματικής άσκησης για τη βελτίωση της υγείας σε όλους τους τομείς
   2013/C 354/01
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 292 σε συνδυασμό με τα άρθρα 165 και 168,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα εξής:

               (1)

               Τα οφέλη της σωματικής άσκησης σε όλη τη διάρκεια του βίου, συμπεριλαμβανομένης της τακτικής άθλησης και της γυμναστικής, είναι άκρως σημαντικά· μεταξύ άλλων, μειώνουν τον κίνδυνο καρδιαγγειακών παθήσεων, ορισμένους τύπους καρκίνου και διαβήτη, βελτιώνουν τη μυοσκελετική υγεία και τον έλεγχο του σωματικού βάρους, και επηρεάζουν ευεργετικά την ψυχική υγεία και τις γνωστικές διαδικασίες. Η σωματική άσκηση, όπως συνιστάται από την Παγκόσμια Οργάνωση Υγείας (ΠΟΥ), είναι σημαντική για όλες τις ηλικιακές ομάδες, και ιδιαιτέρως για τα παιδιά, τους εργαζόμενους και τους ηλικιωμένους.

               (2)

               Επειδή η σωματική άσκηση αποτελεί προϋπόθεση για υγιή τρόπο διαβίωσης και υγιές εργατικό δυναμικό, συμβάλλει στην επίτευξη των βασικών στόχων που καθορίζονται στη στρατηγική «Ευρώπη 2020», κυρίως όσον αφορά την ανάπτυξη, την παραγωγικότητα και την υγεία.

               (3)

               Παρά το γεγονός ότι, τα τελευταία χρόνια, οι δημόσιες αρχές ορισμένων κρατών μελών έχουν εντείνει τις προσπάθειές τους με σκοπό την προώθηση της σωματικής άσκησης για τη βελτίωση της υγείας («ΣΑΒΥ»), τα ποσοστά έλλειψης σωματικής άσκησης στην Ένωση παραμένουν απαράδεκτα υψηλά. Η πλειοψηφία των Ευρωπαίων πολιτών δεν ασκείται επαρκώς, ενώ το 60 % δεν αθλείται ή δεν γυμνάζεται, ποτέ ή σπάνια Η έλλειψη σωματικής δραστηριότητας κατά τον ελεύθερο χρόνο τείνει να παρατηρείται συχνότερα στις χαμηλότερες κοινωνικοοικονομικές ομάδες. Προς το παρόν, δεν υπάρχουν ενδείξεις για ανατροπή των αρνητικών τάσεων στην Ένωση, ως σύνολο.

               (4)

               Η έλλειψη σωματικής άσκησης έχει αναγνωρισθεί ως βασικός παράγοντας κινδύνου πρόωρης θνησιμότητας και ασθενειών στις χώρες υψηλού εισοδήματος σε παγκόσμιο επίπεδο, αφού, μόνον στην περιοχή της Ευρώπης της ΠΟΕ, ευθύνεται για περισσότερους από 1 εκατομμύριο θανάτους ετησίως Οι αρνητικές συνέπειες από την έλλειψη σωματικής άσκησης στην Ένωση είναι ευρέως γνωστές, όπως και το σημαντικό άμεσο και έμμεσο οικονομικό κόστος που συνδέεται με την έλλειψη σωματικής άσκησης και τα συναφή προβλήματα υγείας, ειδικότερα σε συνάρτηση με το γεγονός ότι οι περισσότερες ευρωπαϊκές κοινωνίες γηράσκουν με ταχύ ρυθμό.

               (5)

               Οι πρόσφατες έρευνες δείχνουν ότι ο καθιστικός τρόπος ζωής μπορεί να αποτελεί παράγοντα κινδύνου για την υγεία, ανεξαρτήτως της επίδρασης της σωματικής άσκησης. Στην Ένωση, αυτές οι διαπιστώσεις θα πρέπει να ληφθούν υπόψη όταν εξεταστεί το ενδεχόμενο ανάληψης περαιτέρω δράσεων σε αυτόν τον τομέα.

               (6)

               Όσον αφορά τα επίπεδα της σωματικής άσκησης, υπάρχουν τεράστιες αποκλίσεις μεταξύ των κρατών μελών. Ενώ ορισμένα κράτη μέλη έχουν σημειώσει αξιοσημείωτη πρόοδο όσον αφορά την αύξηση του ποσοστού των πολιτών που επιτυγχάνουν το ελάχιστο επίπεδο συνιστώμενης σωματικής άσκησης, πολλά άλλα κράτη μέλη δεν σημείωσαν καμία πρόοδο ή έκαναν και βήματα προς τα πίσω. Οι τρέχουσες πολιτικές δεν μπόρεσαν μέχρι στιγμής να μειώσουν σημαντικά τα επίπεδα έλλειψης σωματικής άσκησης στην Ένωση ως σύνολο. Υπάρχει σημαντική δυνατότητα να αντληθούν διδάγματα από επιτυχημένες προσεγγίσεις όσον αφορά την ανάπτυξη και την εφαρμογή πολιτικών ΣΑΒΥ.

               (7)

               Η φυσική αγωγή στο σχολείο έχει τη δυνατότητα να καταστεί αποτελεσματικό εργαλείο για μεγαλύτερη συνειδητοποίηση της σημασίας της ΣΑΒΥ και τα σχολεία θα μπορούσαν να αναλάβουν εύκολα και αποτελεσματικά την υλοποίηση σχετικών δραστηριοτήτων.

               (8)

               Ορισμένοι τομείς πολιτικής, ιδίως ο αθλητισμός και η υγεία, μπορούν να συμβάλλουν στην προώθηση της σωματικής άσκησης και να προσφέρουν στους πολίτες της Ένωσης νέες ευκαιρίες να καταστούν σωματικά δραστήριοι. Για να αξιοποιηθεί πλήρως αυτή η δυνατότητα και, ως εκ τούτου, για να αυξηθούν τα επίπεδα σωματικής άσκησης, είναι απαραίτητη μια στρατηγική διατομεακή προσέγγιση όσον αφορά την προώθηση της ΣΑΒΥ, μεταξύ άλλων με τη συμμετοχή σε όλα τα επίπεδα όλων των αρμόδιων υπουργείων, φορέων και οργανισμών, ιδίως του αθλητικού κινήματος, και λαμβάνοντας υπόψη την εφαρμοζόμενη γενική πολιτική. Η αύξηση των διαθέσιμων πληροφοριών και η καλύτερη ποιότητα στοιχείων για τα επίπεδα σωματικής άσκησης και τις πολιτικές για την προώθηση της ΣΑΒΥ, αποτελεί βασικό στοιχείο για τη στήριξη της διαδικασίας αυτής και προϋπόθεση για την αξιολόγηση της πολιτικής που στοχεύει να οδηγήσει στη θέσπιση και την εφαρμογή αποτελεσματικότερης πολιτικής στο μέλλον.

               (9)

               Οι κατευθυντήριες γραμμές της ΕΕ για τη σωματική άσκηση (ΚΓΣΑ της ΕΕ) (1),όπως αναφέρονται από το Συμβούλιο και τους αντιπροσώπους των κυβερνήσεων των κρατών μελών, συνελθόντων στο πλαίσιο του Συμβουλίου, στα συμπεράσματά τους, της 27ης Νοεμβρίου 2012 (2), σχετικά με την «Προώθηση της ΣΑΒΥ» και από το Συμβούλιο στα συμπεράσματά του με τίτλο «Προώθηση της υγιούς γήρανσης σε όλη τη διάρκεια της ζωής» (3), συνηγορούν υπέρ διατομεακής προσέγγισης που καλύπτει όλους τους θεματικούς τομείς που συνδέονται με την προώθηση της ΣΑΒΥ.

               (10)

               Η ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών του 2011 με τίτλο «Ανάπτυξη της ευρωπαϊκής διάστασης στον αθλητισμό» καλεί την Επιτροπή και τα κράτη μέλη να συνεχίσουν την πρόοδο προς τη θέσπιση εθνικών κατευθυντήριων γραμμών, με βάση τις ΚΓΣΑ της ΕΕ, συμπεριλαμβανομένης διαδικασίας επισκόπησης και συντονισμού, και να εξετάσουν σύσταση του Συμβουλίου στον συγκεκριμένο τομέα.

               (11)

               Το ψήφισμα του Συμβουλίου και των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, σχετικά με το πρόγραμμα εργασίας της Ευρωπαϊκής Ένωσης για τον αθλητισμό, κατά την περίοδο 2011-2014 (4), αναγνώρισε την ανάγκη να ενισχυθεί η συνεργασία μεταξύ της Επιτροπής και των κρατών μελών στον τομέα του αθλητισμού σ’ έναν μικρό αριθμό τομέων προτεραιότητας, συμπεριλαμβανομένης της προώθησης της ΣΑΒΥ. Τον Ιούλιο του 2012, η ομάδα εμπειρογνωμόνων «Αθλητισμός, Υγεία και Συμμετοχή», η οποία συγκροτήθηκε στα μέσα του 2011, στο πλαίσιο του εν λόγω προγράμματος εργασίας, εξέφρασε την υποστήριξή της σε νέα πρωτοβουλία της Ένωσης με σκοπό την προώθηση της ΣΑΒΥ.

               (12)

               Στα συμπεράσματα του Συμβουλίου, της 27ης Νοεμβρίου 2012, σχετικά με την προώθηση της ΣΑΒΥ, αναγνωρίζεται η ανάγκη για περαιτέρω δράση σε επίπεδο Ένωσης και καλείται η Επιτροπή να υποβάλει πρόταση για σύσταση του Συμβουλίου, η οποία θα προβλέπει, μεταξύ άλλων, ένα ευέλικτο πλαίσιο παρακολούθησης που θα βασίζεται σε σύνολο δεικτών που θα καλύπτουν τους θεματικούς τομείς που καθορίζονται στις ΚΓΣΑ της ΕΕ για τη σωματική άσκηση.

         ΣΥΝΙΣΤΑ ΣΤΑ ΚΡΑΤΗ ΜΕΛΗ:

               1)

               να εργασθούν για την προώθηση αποτελεσματικών πολιτικών όσον αφορά τη ΣΑΒΥ, μέσω της ανάπτυξης διατομεακής προσέγγισης που καλύπτει τομείς πολιτικής, όπως ο αθλητισμός, η υγεία, η εκπαίδευση, το περιβάλλον και οι μεταφορές, λαμβάνοντας υπόψη τις ΚΓΣΑ της ΕΕ για τη σωματική άσκηση, καθώς και άλλους συναφείς τομείς, και σύμφωνα με τις εθνικές ιδιαιτερότητες.Τα ανωτέρω θα πρέπει να περιλαμβάνουν:

                           α)

                           προοδευτική ανάπτυξη και εφαρμογή εθνικών στρατηγικών και διατομεακών πολιτικών με στόχο την προώθηση της ΣΑΒΥ, σύμφωνα με την εθνική νομοθεσία και πρακτική,

                           β)

                           καθορισμό συγκεκριμένων δράσεων για την υλοποίηση των εν λόγω στρατηγικών ή πολιτικών, βάσει σχεδίου δράσης, οσάκις είναι σκόπιμο.

               2)

               παρακολούθηση των επιπέδων σωματικής άσκησης και των πολιτικών ΣΑΒΥ, με τη χρήση του ευέλικτου πλαισίου παρακολούθησης (5) και των δεικτών που καθορίζονται στο παράρτημα, σύμφωνα με τις εθνικές συνθήκες·

               3)

               να ορίσουν, εντός έξι μηνών από την έκδοση της παρούσας σύστασης, τα εθνικά κομβικά σημεία ΣΑΒΥ (6), σύμφωνα με την εθνική νομοθεσία και πρακτική, που θα στηρίζουν το ανωτέρω πλαίσιο παρακολούθησης, και να ενημερώσουν την Επιτροπή σχετικά.
               Τα εθνικά κομβικά σημεία ΣΑΒΥ θα έχουν ιδίως ως αποστολή να συντονίζουν τη διαδικασία διάθεσης στοιχείων σχετικά με τη σωματική άσκηση για τις ανάγκες του πλαισίου παρακολούθησης· τα στοιχεία αυτά θα πρέπει να τροφοδοτούν την υφιστάμενη ευρωπαϊκή βάση δεδομένων της ΠΟΥ σχετικά με τη διατροφή, την παχυσαρκία και τη σωματική άσκηση (NOPA)·θα πρέπει επίσης να διευκολύνουν τη διυπηρεσιακή συνεργασία όσον αφορά τις πολιτικές για τη ΣΑΒΥ.

               4)

               να συνεργάζονται στενά μεταξύ τους και με την Επιτροπή, συμμετέχοντας σε τακτική ανταλλαγή πληροφοριών και βέλτιστων πρακτικών για την προώθηση της ΣΑΒΥ στο πλαίσιο των αρμόδιων δομών για τον αθλητισμό και την υγεία σε επίπεδο Ένωσης, με στόχο τον αποτελεσματικότερο συντονισμό των πολιτικών.

         ΚΑΛΕΙ ΤΗΝ ΕΠΙΤΡΟΠΗ:

               1)

               να βοηθάει τα κράτη μέλη να θεσπίσουν εθνικές στρατηγικές, να αναπτύξουν διατομεακές προσεγγίσεις όσον αφορά την πολιτική για τη ΣΑΒΥ και να θέσουν σε εφαρμογή τα αντίστοιχα σχέδια δράσης, διευκολύνοντας την ανταλλαγή πληροφοριών και ορθής πρακτικής, την αποτελεσματική αμοιβαία μάθηση, τη δικτύωση και τον εντοπισμό επιτυχημένων προσεγγίσεων για την προώθηση της ΣΑΒΥ,

               2)

               να προάγει τη δημιουργία και τη λειτουργία του πλαισίου παρακολούθησης της ΣΑΒΥ, σύμφωνα με τους δείκτες που απαριθμούνται στο παράρτημα, με βάση τις υπάρχουσες μορφές παρακολούθησης και συλλογής δεδομένων στον συγκεκριμένο τομέα, και χρησιμοποιώντας, στον μεγαλύτερο δυνατό βαθμό, υφιστάμενες πληροφορίες και δεδομένα, μέσω:

                           α)

                           παροχής, με τη βοήθεια ειδικών επιστημόνων, στοχευμένης στήριξης για την ανάπτυξη των ικανοτήτων και την κατάρτιση των εθνικών κομβικών σημείων της ΣΑΒΥ, και, κατά περίπτωση, άλλων εκπροσώπων από τις αρμόδιες δημόσιες αρχές, μεταξύ άλλων όσον αφορά τη διαδικασία συλλογής δεδομένων,

                           β)

                           εξέτασης της δυνατότητας να χρησιμοποιούνται δεδομένα που συλλέγονται βάσει του πλαισίου παρακολούθησης για την ενδεχόμενη κατάρτιση ευρωπαϊκών στατιστικών σχετικά με τα επίπεδα σωματικής άσκησης ανά τριετία,

                           γ)

                           στήριξης της ΠΟΥ για την περαιτέρω ανάπτυξη των σχετικών με τη σωματική άσκηση παραμέτρων της βάσης δεδομένων NOPA, προσαρμόζοντάς την στο πλαίσιο παρακολούθησης που εκτίθεται στο παράρτημα,

                           δ)

                           στήριξης και στενής συνεργασίας με την ΠΟΥ κατά την προετοιμασία και έκδοση των ειδικών ανά χώρα επισκοπήσεων όσον αφορά τη ΣΑΒΥ και την ανάλυση των τάσεων όσον αφορά τη ΣΑΒΥ,

               3)

               να υποβάλλει ανά τριετία στοιχεία σχετικά με την πρόοδο εφαρμογής της παρούσας σύστασης, με βάση τις πληροφορίες που παρέχονται στο πλαίσιο του μηχανισμού αναφοράς που θεσπίζεται στο πλαίσιο παρακολούθησης και άλλες σημαντικές πληροφορίες σχετικά με την ανάπτυξη και την εφαρμογή της πολιτικής ΣΑΒΥ που παρέχουν τα κράτη μέλη και να αξιολογήσει την προστιθέμενη αξία της παρούσας σύστασης.

      Βρυξέλλες, 26 Νοεμβρίου 2013.

            Για το Συμβούλιο

            Ο Πρόεδρος

         D. A. BARAKAUSKAS

      (1)  Κατευθυντήριες γραμμές για τη σωματική άσκηση της ΕΕ, οι οποίες χαιρετίζονται στα συμπεράσματα της Προεδρίας κατά την άτυπη σύνοδο των Υπουργών Αθλητισμού της ΕΕ, τον Νοέμβριο του 2008.

      (2)  ΕΕ C 393 της 19.12.2012, σ. 22.

      (3)  ΕΕ C 396 της 21.12.2012, σ. 8.

      (4)  ΕΕ C 162 της 1.6.2011, σ. 1.

      (5)  Το πλαίσιο παρακολούθησης θα καθορίζει ένα ελάχιστο σύνολο απαιτήσεων υποβολής στοιχείων για τις γενικές πτυχές προώθησης της ΣΑΒΥ που μπορούν να ικανοποιηθούν από όλα τα κράτη μέλη. Θα εφαρμοσθεί σε στενή συνέργια και συνεργασία με την ΠΟΥ, αποφεύγοντας έτσι την διπλή συλλογή στοιχείων.

      (6)  Το κομβικό σημείο θα είναι ο βασικός υπεύθυνος στο κράτος μέλος για την παροχή των πληροφοριών και των δεδομένων που αντιστοιχούν στον πίνακα δεικτών του παραρτήματος, ο οποίος θα αποτελεί μέρος του ερωτηματολογίου που θα απευθύνεται στα κομβικά σημεία από την ΠΟΥ.

      ΠΑΡΑΡΤΗΜΑ
      Προτεινόμενοι δείκτες για την αξιολόγηση των επιπέδων ΣΑΒΥ και των πολιτικών ΣΑΒΥ στην ΕΕ, λαμβάνοντας υπόψη τις κατευθυντήριες γραμμές (ΚΓ) της ΕΕ για τη σωματική άσκηση (1)

                  Θεματικοί τομείς των κατευθυντήριων γραμμών (ΚΓ)

                  Προτεινόμενοι δείκτες και μεταβλητές/μονάδες

                  Διαθεσιμότητα δεδομένων

                  Διεθνείς συστάσεις και κατευθυντήριες γραμμές (ΚΓ) για τη σωματική άσκηση
                  (ΚΓΣΑ της ΕΕ 1-2)

                              1.

                              Εθνική σύσταση σχετικά με τη σωματική άσκηση για την υγεία
                              Ναι/Όχι

                      (5)

                              2.

                              Ενήλικες που ανταποκρίνονται στην ελάχιστη σύσταση της ΠΟΥ σχετικά με τη σωματική άσκηση για την υγεία
                              Ποσοστό ενηλίκων που ασκούνται τουλάχιστον για 150 λεπτά (ήπια σωματική άσκηση) την εβδομάδα ή για 75 λεπτά (έντονη σωματική άσκηση) ή επιτυγχάνουν ισοδύναμο συνδυασμό σωματικής άσκησης

                      (5)

                              3.

                              Παιδιά και έφηβοι που ανταποκρίνονται στην ελάχιστη σύσταση της ΠΟΥ σχετικά με τη σωματική άσκηση για την υγεία ή στις αντίστοιχες εθνικές συστάσεις
                              Ποσοστό παιδιών και εφήβων που ασκούνται καθημερινά τουλάχιστον για 60 λεπτά (ήπια έως έντονη σωματική άσκηση) τουλάχιστον 5 ημέρες την εβδομάδα

                      (5)

                  Διατομεακή προσέγγιση
                  (ΚΓΣΑ της ΕΕ 3-5)

                              4.

                              Εθνικός μηχανισμός συντονισμού για την προώθηση της ΣΑΒΥ
                              ναι/όχι· εάν ναι, περαιτέρω πληροφορίες

                      (5)

                              5.

                              Χρηματοδότηση ειδικά για την προώθηση της ΣΑΒΥ
                              Ανά τομέα (υγεία, αθλητισμός, μεταφορές, κλπ):

                                          —

                                          συνολική χρηματοδότηση,

                                          —

                                          κατά κεφαλή,

                                          —

                                          βάσει του κατά κεφαλή ΑΕΠ σε μονάδες αγοραστικής δύναμης, σε ευρώ

                      (2)

                  «Αθλητισμός»
                  (ΚΓΣΑ της ΕΕ 6-13)

                              6.

                              Εθνική πολιτική και/ή σχέδιο δράσης σχετικά με τον αθλητισμό για όλους
                              ναι/όχι· εάν ναι, περαιτέρω πληροφορίες

                      (5)

                              7.

                              Αθλητικά σωματεία προσανατολισμένα στην υγεία (Πρόγραμμα «Αθλητικά σωματεία για την υγεία»)
                              Εφαρμογή των κατευθυντήριων γραμμών που θεσπίστηκαν από το σχέδιο ΣΑΒΥ Ευρώπη/TAFISA ναι/όχι· εάν ναι, περιγραφή

                      (3)

                              8.

                              Πλαίσιο για την υποστήριξη ευκαιριών με σκοπό την αύξηση της πρόσβασης σε ψυχαγωγικές ή αθλητικές εγκαταστάσεις για κοινωνικοοικονομικές ομάδες χαμηλού επιπέδου
                              Ύπαρξη πλαισίου: ναι/προβλέπεται εντός των επομένων 2 ετών/όχι· εάν ναι, περιγραφή

                      (4)

                              9.

                              Ομάδες-στόχοι στις οποίες απευθύνεται η εθνική πολιτική για τη ΣΑΒΥ
                              Ανά ομάδα -στόχο [ομάδες που έχουν ιδιαίτερη ανάγκη για σωματική άσκηση (π.χ. κοινωνικοοικονομικές ομάδες χαμηλού επιπέδου, άτομα με χαμηλά επίπεδα ΣΑ, ηλικιωμένοι, εθνικές μειονότητες κλπ)]

                      (5)

                  «Υγεία»
                  (ΚΓΣΑ της ΕΕ 14-20)

                              10.

                              Παρακολούθηση και εποπτεία της σωματικής άσκησης και της καθιστικής συμπεριφοράς
                              Η σωματική άσκηση και η καθιστική συμπεριφορά περιλαμβάνονται στο εθνικό σύστημα παρακολούθησης της υγείας: ναι/όχι· εάν ναι, περαιτέρω πληροφορίες

                      (4)

                              11.

                              Παροχή συμβουλών για τη σωματική άσκηση από επαγγελματίες του χώρου της υγείας
                              Παροχή συμβουλών για τη σωματική άσκηση: ναι/όχι· εάν ναι: προβλέπεται αποζημίωση στο πλαίσιο των υπηρεσιών πρωτοβάθμιας υγειονομικής μέριμνας: ναι/όχι

                      (4)

                              12.

                              Κατάρτιση σχετικά με τη σωματική άσκηση στα προγράμματα σπουδών για επαγγελματίες του χώρου της υγείας

                                          —

                                          αριθμός ωρών για νοσοκόμες, γιατρούς

                                          —

                                          υποχρεωτικός/προαιρετικός χαρακτήρας

                                          —

                                          συγκεκριμένες δομές αξιολόγησης και πιστοποίησης των σχετικών μαθησιακών αποτελεσμάτων

                      (3)

                  «Εκπαίδευση»
                  (ΚΓΣΑ της ΕΕ 21-24)

                              13.

                              αγωγή στην πρωτοβάθμια και δευτεροβάθμια εκπαίδευση

                                          —

                                          αριθμός ωρών ανά σχολικό επίπεδο

                                          —

                                          υποχρεωτικός/προαιρετικός χαρακτήρας

                                          —

                                          εθνική ή περιφερειακή/τοπική ρύθμιση

                      (4)

                              14.

                              Προγράμματα για την προώθηση της σωματικής άσκησης στα σχολεία
                              Ύπαρξη εθνικού ή περιφερειακού/τοπικού προγράμματος: ναι/όχι· εάν ναι, περαιτέρω πληροφορίες

                      (3)

                              15.

                              Η ΣΑΒΥ στην κατάρτιση των καθηγητών σωματικής αγωγής
                              Η ΣΑΒΥ αποτελεί γνωστικό αντικείμενο στο πλαίσιο της κατάρτισης των καθηγητών σωματικής αγωγής σε επίπεδο πτυχίου ή μεταπτυχιακού διπλώματος: ναι/όχι· υποχρεωτικός/προαιρετικός χαρακτήρας

                      (3)

                              16.

                              Προγράμματα που προωθούν την ενεργητική μετακίνηση προς και από το σχολείο
                              Εθνικά ή περιφερειακά/τοπικά (κατά περίπτωση) προγράμματα για την προώθηση της ενεργητικής μετακίνησης προς και από το σχολείο (π.χ περπάτημα, ποδήλατο): ναι/όχι· εάν ναι: περιγραφή

                      (4)

                  «Περιβάλλον, πολεοδομικός σχεδιασμός και δημόσια ασφάλεια»
                  (ΚΓΣΑ της ΕΕ 25-32)

                              17.

                              Επίπεδο μετακινήσεων με το ποδήλατο ή με τα πόδια
                              Κύριος τρόπος μεταφοράς που χρησιμοποιείται για τις καθημερινές δραστηριότητες (αυτοκίνητο, μοτοποδήλατο, δημόσιες συγκοινωνίες, περπάτημα, ποδήλατο, άλλος)

                      (5)

                              18.

                              Ευρωπαϊκές κατευθυντήριες γραμμές για τη βελτίωση των υποδομών για τη σωματική άσκηση στον ελεύθερο χρόνο
                              Οι ευρωπαϊκές κατευθυντήριες γραμμές για τη βελτίωση των υποδομών για τη σωματική άσκηση στον ελεύθερο χρόνο εφαρμόζονται συστηματικά στον σχεδιασμό, την ανάπτυξη και τη διαχείριση των υποδομών:
                              ναι/όχι ακόμη αλλά προβλέπεται για τα προσεχή 2 έτη/όχι·

                      (3)/ (4)

                  «Εργασιακό περιβάλλον»
                  (ΚΓΣΑ της 33-34)

                              19.

                              Προγράμματα που προωθούν την ενεργητική μετακίνηση προς και από τον τόπο εργασίας
                              Ύπαρξη εθνικού ή περιφερειακού/τοπικού (κατά περίπτωση) συστήματος κινήτρων για τις επιχειρήσεις ή τους εργαζόμενους με σκοπό την προώθηση της ενεργητικής μετακίνησης προς και από τον τόπο εργασίας (π.χ, περπάτημα, ποδήλατο): ναι/όχι· εάν ναι: περιγραφή

                      (4)

                              20.

                              Προγράμματα για την προώθηση της σωματικής άσκησης στον χώρο εργασίας
                              Ύπαρξη εθνικού ή περιφερειακού/τοπικού (κατά περίπτωση) συστήματος παροχής κινήτρων στις επιχειρήσεις με σκοπό την προώθηση της σωματικής άσκησης στον χώρο εργασίας (π.χ, γυμναστήρια, ντους, σκάλες κλπ): ναι/όχι

                      (4)

                  «Ηλικιωμένοι πολίτες»
                  (ΚΓΣΑ της ΕΕ 35-37)

                              21.

                              Προγράμματα για κοινοτικές παρεμβάσεις με στόχο την προώθηση της σωματικής άσκησης στους ηλικιωμένους
                              Ύπαρξη προγράμματος για κοινοτικές παρεμβάσεις με στόχο την προώθηση της σωματικής άσκησης στους ηλικιωμένους: ναι/όχι· εάν ναι: περιγραφή

                      (4)

                  «Δείκτες/αξιολόγηση»
                  (ΚΓΣΑ της ΕΕ 38)

                              22.

                              Εθνικές πολιτικές ΣΑΒΥ που περιλαμβάνουν σχέδιο αξιολόγησης
                              πόσες επί συνόλου πόσων εθνικές πολιτικές ΣΑΒΥ (αθλητισμός, υγεία, μεταφορές, περιβάλλον, ανά τομέα) περιλαμβάνουν σαφή πρόθεση ή σχέδιο αξιολόγησης

                      (5)

                  «Ευαισθητοποίηση του κοινού»
                  (ΚΓΣΑ της ΕΕ 39)

                              23.

                              Εθνική εκστρατεία ευαισθητοποίησης σχετικά με τη σωματική άσκηση
                              ναι/όχι· εάν ναι: περιγραφή

                      (4)

         (1)  Οι πληροφορίες και τα στοιχεία που συνιστάται στα κράτη μέλη να παρέχουν κατά τη διαδικασία του ευέλικτου πλαισίου παρακολούθησης αναμένεται να βελτιωθούν συν τω χρόνω. Προτείνεται να υποστηριχθεί το πλαίσιο αυτό μέσω των δράσεων συνεργασίας και ανάπτυξης ικανοτήτων που προβλέπονται στην παρούσα σύσταση.

         (2)  δεν έχουν ακόμη συγκεντρωθεί δεδομένα.

         (3)  δεν έχουν ακόμη συγκεντρωθεί δεδομένα αλλά προβλέπεται να συγκεντρωθούν στο πλαίσιο της ΝΟΡΑ.

         (4)  δεδομένα διαθέσιμα (π.χ. περιλαμβάνονται σε εθνικά υποδείγματα ή μέσω άλλων διαθέσιμων πηγών) αλλά τα οποία δεν έχουν επικυρωθεί ή χρειάζονται επικαιροποίηση.

         (5)  δεδομένα διαθέσιμα και επικυρωμένα στη βάση δεδομένων της ΠΟΥ σχετικά με τη διατροφή και τη σωματική άσκηση (NOPA).


title: Σύσταση για Συσταση του Συμβουλίου προσ τη Γερμανια προκειμένου να τερματιστεί η κατάσταση υπερβολικού δημοσιονομικού ελλείμματος Εφαρμογή του άρθρου 104 παράγραφος 7 της συνθήκης

text: ---pagebreak---  ---pagebreak---  ---pagebreak---  ---pagebreak---  ---pagebreak---


Avis juridique important

|

31977H0173

77/173/ΕΟΚ: Σύσταση της Επιτροπής, της 10ης Φεβρουαρίου 1977, που απευθύνεται στην κυβέρνηση του Βασιλείου της Δανίας σχετικά με σχέδιο διατάγματος με το οποίο υλοποιούνται ορισμένες διατάξεις της οδηγίας 74/561/ΕΟΚ

Επίσημη Εφημερίδα αριθ. L 057 της 02/03/1977 σ. 0009 - 0010

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


64/242/ΕΟΚ: Σύσταση της Επιτροπής της 8ης Απριλίου 1964 προς τα κράτη μέλη περί του πιστοποιητικού προελεύσεων των κινηματογραφικών ταινιών που προβλέπει το άρθρο ΙΙ της πρώτης οδηγίας στον τομέα της κινηματογραφίας


title: Σύσταση (ΕΕ) 2017/1805 της Επιτροπής, της 3ης Οκτωβρίου 2017, για την επαγγελματοποίηση του τομέα των δημόσιων συμβάσεων — Δημιουργία δομής για την επαγγελματοποίηση των δημόσιων συμβάσεων (Κείμενο που παρουσιάζει ενδιαφέρον για τον ΕΟΧ )

text:
               7.10.2017

               EL

               Επίσημη Εφημερίδα της Ευρωπαϊκής Ένωσης

               L 259/28

         ΣΫΣΤΑΣΗ (ΕΕ) 2017/1805 ΤΗΣ ΕΠΙΤΡΟΠΉΣ
   της 3ης Οκτωβρίου 2017
   για την επαγγελματοποίηση του τομέα των δημόσιων συμβάσεων
   Δημιουργία δομής για την επαγγελματοποίηση των δημόσιων συμβάσεων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Οι δημόσιες συμβάσεις είναι ένα μέσο για την επίτευξη έξυπνης, βιώσιμης και χωρίς αποκλεισμούς ανάπτυξης. Το μέσο αυτό θα μπορούσε να έχει σημαντικές οικονομικές συνέπειες (1) όσον αφορά τη συμβολή στην ατζέντα της Επιτροπής για την ανάπτυξη, την απασχόληση και το διασυνοριακό εμπόριο. Οι αποτελεσματικές, αποδοτικές και ανταγωνιστικές δημόσιες συμβάσεις αποτελούν τη λυδία λίθο για την εύρυθμη λειτουργία της ενιαίας αγοράς και, ταυτόχρονα, σημαντικό δίαυλο για τις ευρωπαϊκές επενδύσεις (2).

               (2)

               Οι οδηγίες για τις δημόσιες συμβάσεις που εγκρίθηκαν το 2014 (3) παρέχουν ένα σύνολο εργαλείων που επιτρέπουν στα κράτη μέλη να κάνουν πιο αποδοτική και στρατηγική χρήση των δημόσιων συμβάσεων. Οι δημόσιες συμβάσεις είναι αντιμέτωπες με νέες προκλήσεις, καθώς αναμένεται όλο και περισσότερο: να προσφέρουν βέλτιστη αξιοποίηση των δημόσιων πόρων σε διαρκώς συρρικνούμενα δημοσιονομικά περιβάλλοντα· να χρησιμοποιούν τις δυνατότητες της ψηφιοποίησης και της εξέλιξης των αγορών· να πραγματοποιούν στρατηγική συμβολή σε οριζόντιους στόχους πολιτικής και σε κοινωνικές αξίες όπως η καινοτομία, η κοινωνική ένταξη και η οικονομική και περιβαλλοντική βιωσιμότητα· να μεγιστοποιούν την προσβασιμότητα και να λογοδοτούν όσον αφορά την ελαχιστοποίηση των ανεπαρκειών, της σπατάλης, των παρατυπιών, της απάτης και της διαφθοράς, καθώς και να δημιουργούν υπεύθυνες αλυσίδες εφοδιασμού.

               (3)

               Η εξασφάλιση της αποτελεσματικής εφαρμογής των κανόνων για τις δημόσιες συμβάσεις σε όλα τα επίπεδα είναι αναγκαία προκειμένου να αξιοποιηθεί στο έπακρο αυτός ο ουσιαστικός μοχλός για τις ευρωπαϊκές επενδύσεις, όπως διευκρινίζεται στο επενδυτικό σχέδιο για την Ευρώπη (4), και για να επιτευχθεί μια ισχυρότερη ενιαία αγορά, όπως ζήτησε στην ομιλία του για την κατάσταση της Ένωσης το 2017 ο πρόεδρος Juncker. Η αποδοτικότητα συγκαταλέγεται επίσης στους τομείς των δημόσιων συμβάσεων που επιδέχονται βελτίωση, οι οποίοι επισημαίνονται μέσω της διαδικασίας του Ευρωπαϊκού Εξαμήνου.

               (4)

               Ως εκ τούτου, πρέπει να διασφαλιστεί η πλέον αποδοτική χρήση των δημόσιων πόρων, ενώ οι αγοραστές του Δημοσίου πρέπει να είναι σε θέση να συνάπτουν δημόσιες συμβάσεις σύμφωνα με τα υψηλότερα πρότυπα επαγγελματισμού. Η ενίσχυση και η στήριξη του επαγγελματισμού των επαγγελματιών που είναι αρμόδιοι για τις δημόσιες συμβάσεις μπορεί να συμβάλει στην ενίσχυση του αντικτύπου των δημόσιων συμβάσεων στο σύνολο της οικονομίας (5).

               (5)

               Ο στόχος της επαγγελματοποίησης των δημόσιων συμβάσεων νοείται με την ευρεία έννοια ότι αντικατοπτρίζει τη συνολική βελτίωση ολόκληρου του φάσματος των επαγγελματικών δεξιοτήτων και ικανοτήτων, γνώσεων και πείρας των ατόμων που διαχειρίζονται συμβάσεις ή ασκούν καθήκοντα που συνδέονται με συμβάσεις (6). Καλύπτει επίσης τα εργαλεία και την υποστήριξη, καθώς και τη θεσμική αρχιτεκτονική της πολιτικής που απαιτούνται ώστε τα εν λόγω άτομα να ασκούν τα καθήκοντά τους αποτελεσματικά και να επιτυγχάνουν αποτελέσματα (7). Ως εκ τούτου, μια αποτελεσματική πολιτική επαγγελματοποίησης θα πρέπει να βασίζεται σε μια συνολική στρατηγική προσέγγιση για να επιτευχθούν τρεις συμπληρωματικοί στόχοι:

                           I.

                           Ανάπτυξη της κατάλληλης αρχιτεκτονικής της πολιτικής για την επαγγελματοποίηση: οποιαδήποτε πολιτική επαγγελματοποίησης θα πρέπει να βασίζεται σε υψηλό επίπεδο πολιτικής στήριξης προκειμένου να έχει πραγματικό αντίκτυπο. Αυτό συνεπάγεται καθορισμό σαφούς κατανομής αρμοδιοτήτων και καθηκόντων σε θεσμικά όργανα σε κεντρικό επίπεδο πολιτικής, στήριξη των προσπαθειών σε τοπικό, περιφερειακό και τομεακό επίπεδο, εξασφάλιση της συνέχειας σε όλους τους πολιτικούς κύκλους, χρησιμοποιώντας, όπου ενδείκνυται, τις θεσμικές δομές για την προώθηση της εξειδίκευσης, της συγκέντρωσης και της ανταλλαγής γνώσεων.

                           II.

                           Ανθρώπινο δυναμικό — βελτίωση της επιμόρφωσης και της διαχείρισης της σταδιοδρομίας των επαγγελματιών που είναι αρμόδιοι για τις δημόσιες συμβάσεις: οι επαγγελματίες που είναι αρμόδιοι για τις δημόσιες συμβάσεις, δηλαδή εκείνοι που συμμετέχουν στη σύναψη συμβάσεων αγαθών, υπηρεσιών και έργων, καθώς και οι ελεγκτές και οι υπεύθυνοι για την επανεξέταση υποθέσεων δημόσιων συμβάσεων, πρέπει να διαθέτουν τα κατάλληλα προσόντα, την κατάρτιση, τις δεξιότητες και την πείρα που χρειάζονται για το επίπεδο ευθύνης τους. Αυτό σημαίνει ότι πρέπει να εξασφαλίζεται έμπειρο, εξειδικευμένο και πρόθυμο προσωπικό, να παρέχεται η αναγκαία κατάρτιση και συνεχής επαγγελματική εξέλιξη, καθώς και να αναπτυχθεί μια δομή σταδιοδρομίας και να δοθούν κίνητρα ώστε η λειτουργία των δημόσιων συμβάσεων να καταστεί ελκυστική και να παρακινηθούν οι δημόσιοι υπάλληλοι να επιτύχουν στρατηγικά αποτελέσματα.

                           III.

                           Συστήματα — παροχή εργαλείων και μεθοδολογίας για τη στήριξη επαγγελματικών πρακτικών σύναψης δημόσιων συμβάσεων: οι επαγγελματίες που είναι αρμόδιοι για τις δημόσιες συμβάσεις πρέπει να είναι εφοδιασμένοι με τα κατάλληλα εργαλεία και να διαθέτουν στήριξη ώστε να ενεργούν αποτελεσματικά και να αξιοποιούν κατά τον καλύτερο δυνατό τρόπο τους πόρους για κάθε αγορά. Με τον τρόπο αυτόν διασφαλίζεται η διαθεσιμότητα εργαλείων και διαδικασιών για τη σύναψη έξυπνων συμβάσεων· για παράδειγμα: εργαλεία ηλεκτρονικών δημόσιων συμβάσεων, κατευθυντήριες γραμμές, εγχειρίδια, πρότυπα και εργαλεία συνεργασίας, με αντίστοιχη κατάρτιση, στήριξη και εμπειρογνωμοσύνη, συγκέντρωση των γνώσεων και ανταλλαγή ορθών πρακτικών.

               (6)

               Η παρούσα σύσταση (8) ενθαρρύνει την ανάπτυξη και την εφαρμογή πολιτικών επαγγελματοποίησης στα κράτη μέλη, προσφέροντας ένα πλαίσιο αναφοράς προς εξέταση (9). Το επιθυμητό αποτέλεσμα της πρωτοβουλίας αυτής είναι να βοηθήσει τα κράτη μέλη να αναπτύξουν πολιτική επαγγελματοποίησης ώστε να ενισχυθεί η προβολή, η επιρροή, ο αντίκτυπος και το κύρος της σύναψης συμβάσεων για την επίτευξη σκοπών δημόσιου συμφέροντος.

               (7)

               Η παρούσα σύσταση απευθύνεται στα κράτη μέλη και στις δημόσιες διοικήσεις τους, κατά κύριο λόγο σε εθνικό επίπεδο. Ωστόσο, στο πλαίσιο του κεντρικού ή αποκεντρωμένου τους συστήματος δημόσιων συμβάσεων, τα κράτη μέλη θα πρέπει να ενθαρρύνουν και να στηρίξουν περαιτέρω τις αναθέτουσες αρχές / τους αναθέτοντες φορείς στην υλοποίηση των πρωτοβουλιών για επαγγελματοποίηση. Κατά συνέπεια, τα κράτη μέλη θα πρέπει να γνωστοποιήσουν την παρούσα σύσταση στους φορείς που είναι υπεύθυνοι για τις δημόσιες συμβάσεις σε όλα τα επίπεδα, καθώς και στους φορείς που είναι επιφορτισμένοι με την κατάρτιση των ελεγκτών και των αρμοδίων για την επανεξέταση υποθέσεων δημόσιων συμβάσεων,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Ι.   ΚΑΘΟΡΙΣΜΟΣ ΤΗΣ ΠΟΛΙΤΙΚΗΣ ΓΙΑ ΤΗΝ ΕΠΑΓΓΕΛΜΑΤΟΠΟΙΗΣΗ ΤΩΝ ΔΗΜΟΣΙΩΝ ΣΥΜΒΑΣΕΩΝ

               1.

               Τα κράτη μέλη θα πρέπει να αναπτύξουν και να εφαρμόσουν μακροπρόθεσμες στρατηγικές για την επαγγελματοποίηση των δημόσιων συμβάσεων, προσαρμοσμένες στις ανάγκες τους, στους πόρους και στη διοικητική δομή τους, μεμονωμένα ή ως μέρος ευρύτερων πολιτικών επαγγελματοποίησης της δημόσιας διοίκησης. Στόχος είναι η προσέλκυση, ανάπτυξη και διατήρηση δεξιοτήτων, η εστίαση στις επιδόσεις και τα στρατηγικά αποτελέσματα, καθώς και η αξιοποίηση στο έπακρο των διαθέσιμων εργαλείων και τεχνικών. Οι στρατηγικές αυτές θα πρέπει:

                           α)

                           να αφορούν όλους τους συμμετέχοντες στις διαδικασίες σύναψης δημόσιων συμβάσεων και να αναπτύσσονται μέσω διαδικασίας χωρίς αποκλεισμούς σε εθνικό, περιφερειακό και τοπικό επίπεδο·

                           β)

                           να εφαρμόζονται σε συντονισμό με άλλες πολιτικές σε ολόκληρο τον δημόσιο τομέα, και

                           γ)

                           να συνεκτιμούν τις εξελίξεις σε άλλα κράτη μέλη και σε διεθνές επίπεδο.

               2.

               Τα κράτη μέλη θα πρέπει επίσης να ενθαρρύνουν και να υποστηρίζουν τις αναθέτουσες αρχές / τους αναθέτοντες φορείς κατά την εφαρμογή των εθνικών στρατηγικών επαγγελματοποίησης και κατά την ανάπτυξη πρωτοβουλιών επαγγελματοποίησης καθώς και κατάλληλης θεσμικής αρχιτεκτονικής και συνεργασίας για πιο συντονισμένες, αποτελεσματικές και στρατηγικές δημόσιες συμβάσεις με βάση, μεταξύ άλλων:

                           α)

                           την αυξημένη συνεργασία μεταξύ των αρμόδιων υπηρεσιών και μεταξύ των αναθετουσών αρχών/αναθετόντων φορέων, και

                           β)

                           την εμπειρογνωμοσύνη και την υποστήριξη των φορέων εκπαίδευσης, των κεντρικών αρχών προμηθειών και των προσανατολισμένων στη σύναψη συμβάσεων επαγγελματικών οργανώσεων.

         ΙΙ.   ΑΝΘΡΩΠΙΝΟ ΔΥΝΑΜΙΚΟ — ΒΕΛΤΙΩΣΗ ΤΗΣ ΕΠΙΜΟΡΦΩΣΗΣ ΚΑΙ ΤΗΣ ΔΙΑΧΕΙΡΙΣΗΣ ΤΗΣ ΣΤΑΔΙΟΔΡΟΜΙΑΣ

               3.

               Τα κράτη μέλη θα πρέπει να προσδιορίσουν και να καθορίσουν το βασικό επίπεδο δεξιοτήτων και ικανοτήτων το οποίο θα πρέπει να διαθέτει μετά την κατάρτισή του κάθε επαγγελματίας αρμόδιος για δημόσιες συμβάσεις, λαμβάνοντας υπόψη τη διακλαδική φύση των έργων που αφορούν οι συμβάσεις, τόσο για τους υπαλλήλους που ασχολούνται αποκλειστικά με συμβάσεις και συναφή καθήκοντα, όσο και για τους δικαστές και τους ελεγκτές· για παράδειγμα:

                           α)

                           πλαίσια δεξιοτήτων και ικανοτήτων για τη στήριξη των διαδικασιών πρόσληψης και διαχείρισης της σταδιοδρομίας και για τον σχεδιασμό προγραμμάτων κατάρτισης, και

                           β)

                           ένα κοινό πλαίσιο ικανοτήτων για τις δημόσιες συμβάσεις σε ευρωπαϊκό επίπεδο.

               4.

               Τα κράτη μέλη θα πρέπει να αναπτύξουν κατάλληλα προγράμματα κατάρτισης —αρχικής και διά βίου— με βάση τα δεδομένα και την εκτίμηση των αναγκών, καθώς και με βάση πλαίσια ικανοτήτων, όπου υπάρχουν, όπως:

                           α)

                           ανάπτυξη και/ή στήριξη της ανάπτυξης της προσφοράς αρχικής κατάρτισης σε προπτυχιακό και μεταπτυχιακό επίπεδο και άλλης βασικής επαγγελματικής κατάρτισης·

                           β)

                           παροχή και/ή στήριξη μιας ολοκληρωμένης, στοχευμένης και προσιτής προσφοράς διά βίου κατάρτισης και μάθησης·

                           γ)

                           πολλαπλασιασμός της προσφερόμενης κατάρτισης μέσω καινοτόμων, διαδραστικών λύσεων ή εργαλείων ηλεκτρονικής μάθησης (eLearning), καθώς και προγραμμάτων «αναπαραγωγής» της κατάρτισης μέσω εκπαίδευσης εκπαιδευτών, και

                           δ)

                           άντληση οφελών από την ακαδημαϊκή συνεργασία και την έρευνα, ώστε να αναπτυχθεί ένα ισχυρό θεωρητικό υπόβαθρο για λύσεις στον τομέα των συμβάσεων.

               5.

               Τα κράτη μέλη θα πρέπει επίσης να αναπτύξουν και να στηρίξουν την υιοθέτηση από τις αναθέτουσες αρχές/τους αναθέτοντες φορείς της χρηστής διαχείρισης του ανθρώπινου δυναμικού, του σχεδιασμού σταδιοδρομίας και ειδικών καθεστώτων παροχής κινήτρων για τις λειτουργίες των δημόσιων συμβάσεων με σκοπό την προσέλκυση και τη διατήρηση ειδικευμένου προσωπικού στις δημόσιες συμβάσεις, και για να ενθαρρύνονται οι επαγγελματίες που είναι αρμόδιοι για τις δημόσιες συμβάσεις να επιτυγχάνουν καλύτερη ποιότητα και να ακολουθούν πιο στρατηγική προσέγγιση στις δημόσιες συμβάσεις· για παράδειγμα:

                           α)

                           συστήματα αναγνώρισης και/ή πιστοποίησης που εντοπίζουν και ανταμείβουν καταλλήλως τις λειτουργίες δημόσιων συμβάσεων·

                           β)

                           δομές σταδιοδρομίας, θεσμικά κίνητρα και πολιτική στήριξη για την επίτευξη στρατηγικών αποτελεσμάτων, και

                           γ)

                           βραβεία αριστείας για την προώθηση ορθών πρακτικών σε τομείς όπως η καινοτομία, οι πράσινες και κοινωνικά υπεύθυνες δημόσιες συμβάσεις ή η καταπολέμηση της διαφθοράς.

         III.   ΣΥΣΤΗΜΑΤΑ — ΠΑΡΟΧΗ ΕΡΓΑΛΕΙΩΝ ΚΑΙ ΜΕΘΟΔΟΛΟΓΙΑΣ

               6.

               Τα κράτη μέλη θα πρέπει να ενθαρρύνουν και να υποστηρίζουν την ανάπτυξη και υιοθέτηση προσιτών εργαλείων ΤΠ που μπορούν να απλοποιήσουν και να βελτιώσουν τη λειτουργία των συστημάτων δημόσιων συμβάσεων, για παράδειγμα:

                           α)

                           επιτρέποντας την πρόσβαση σε πληροφορίες με τη δημιουργία ενιαίων διαδικτυακών πυλών·

                           β)

                           με την ανάπτυξη εργαλείων ΤΠ με αντίστοιχη κατάρτιση (π.χ. για οικονομίες κλίμακας, ενεργειακή απόδοση ή ομαδική εργασία), ή με υποστήριξη αντίστοιχων λύσεων με γνώμονα την αγορά, και

                           γ)

                           με την προώθηση μιας στρατηγικής προσέγγισης για την ψηφιοποίηση μέσω της τυποποίησης, της ανταλλαγής, της επαναχρησιμοποίησης και της διαλειτουργικότητας των προϊόντων και των υπηρεσιών, ιδίως με χρήση των υφιστάμενων λύσεων ΤΠ που διατίθενται σε επίπεδο ΕΕ (10), καθώς και με τη συμβολή στην ανάπτυξη μέσων όπως ένας επιγραμμικός κατάλογος προτύπων ΤΠΕ για τις δημόσιες συμβάσεις (11).

               7.

               Τα κράτη μέλη θα πρέπει να στηρίξουν και να προωθήσουν την ακεραιότητα, σε ατομικό και θεσμικό επίπεδο, ως αναπόσπαστο μέρος της επαγγελματικής δεοντολογίας, μέσω της παροχής εργαλείων ώστε να εξασφαλιστεί η συμμόρφωση και η διαφάνεια καθώς και καθοδήγησης σχετικά με την πρόληψη των παρατυπιών, όπως:

                           α)

                           θέσπιση κωδίκων δεοντολογίας και χαρτών για την ακεραιότητα·

                           β)

                           χρησιμοποίηση δεδομένων σχετικά με τις παρατυπίες (12) ως ανάδρασης για την ανάπτυξη ανάλογης κατάρτισης και καθοδήγησης, καθώς και για να ενισχυθεί η «αυτοκάθαρση», και

                           γ)

                           ανάπτυξη ειδικής καθοδήγησης για την πρόληψη και την ανίχνευση της απάτης και της διαφθοράς, μεταξύ άλλων μέσω διαύλων για την καταγγελία δυσλειτουργιών.

               8.

               Τα κράτη μέλη θα πρέπει να παρέχουν καθοδήγηση που να αποσκοπεί, αφενός, στην εξασφάλιση ασφάλειας δικαίου σχετικά με την ενωσιακή και εθνική νομοθεσία ή τις απαιτήσεις που απορρέουν από τις διεθνείς υποχρεώσεις της ΕΕ και, αφετέρου, στη διευκόλυνση και προώθηση της στρατηγικής σκέψης, της εμπορικής κρίσης και της λήψης έξυπνων/τεκμηριωμένων αποφάσεων· για παράδειγμα:

                           α)

                           υλικό στοχευμένης καθοδήγησης, μεθοδολογικά εγχειρίδια και αποθετήρια των ορθών πρακτικών και των συχνότερων σφαλμάτων, που είναι επικαιροποιημένα, φιλικά προς τον χρήστη, εύκολα προσβάσιμα και βασισμένα στην πείρα των επαγγελματιών που είναι αρμόδιοι για τις δημόσιες συμβάσεις, και

                           β)

                           τυποποιημένα πρότυπα και εργαλεία για διάφορες διαδικασίες, όπως κριτήρια για πράσινες δημόσιες συμβάσεις.

               9.

               Τα κράτη μέλη θα πρέπει να προωθήσουν την ανταλλαγή ορθών πρακτικών και την παροχή στήριξης για τους επαγγελματίες που είναι αρμόδιοι για τις δημόσιες συμβάσεις ώστε να διασφαλίζεται ο επαγγελματισμός στις διαδικασίες σύναψης συμβάσεων, η συνεργατική εργασία και η μετάδοση εμπειρογνωμοσύνης· για παράδειγμα:

                           α)

                           παροχή τεχνικής συνδρομής μέσω γραφείων εκ των υστέρων υποστήριξης, ανοικτών τηλεφωνικών γραμμών και/ή υπηρεσιών ηλεκτρονικού ταχυδρομείου·

                           β)

                           διοργάνωση σεμιναρίων και εργαστηρίων για την ανταλλαγή νέων νομικών εξελίξεων, πολιτικών προτεραιοτήτων και ορθών πρακτικών, και

                           γ)

                           ενθάρρυνση της δημιουργίας κοινοτήτων επαγγελματιών που είναι αρμόδιοι για τις δημόσεις συμβάσεις μέσω επιγραμμικών φόρουμ και μέσων κοινωνικής δικτύωσης.

         IV.   ΣΥΝΕΧΕΙΑ ΣΤΗΝ ΠΑΡΟΥΣΑ ΣΥΣΤΑΣΗ — ΥΠΟΒΟΛΗ ΕΚΘΕΣΕΩΝ ΚΑΙ ΠΑΡΑΚΟΛΟΥΘΗΣΗ

               10.

               Συνιστάται στα κράτη μέλη να ενημερώνουν την Επιτροπή για τα μέτρα που λαμβάνονται σε σχέση με την παρούσα σύσταση κατά την υποβολή εκθέσεων σύμφωνα με το άρθρο 83 της οδηγίας 2014/24/ΕΕ, το άρθρο 45 της οδηγίας 2014/23/ΕΕ και το άρθρο 99 της οδηγίας 2014/25/ΕΕ.

      Στρασβούργο, 3 Οκτωβρίου 2017.

            Για την Επιτροπή

         Elżbieta BIEŃKOWSKA

            Μέλος της Επιτροπής

      (1)  Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών: Αναβάθμιση της ενιαίας αγοράς: περισσότερες ευκαιρίες για τους πολίτες και τις επιχειρήσεις [COM(2015) 550].

      (2)  Σχεδόν το ήμισυ της χρηματοδότησης που συνδέεται με τη συνοχή διοχετεύεται μέσω δημόσιων συμβάσεων. Κατά την περίοδο 2014-2020, η ΕΕ θα επενδύσει 325 δισεκατ. ευρώ —σχεδόν το ένα τρίτο του συνολικού προϋπολογισμού της ΕΕ— στις περιφέρειες της Ευρώπης μέσω των Ευρωπαϊκών Διαρθρωτικών και Επενδυτικών Ταμείων, που στοχεύουν στην προώθηση της οικονομικής μεγέθυνσης, στη δημιουργία θέσεων εργασίας, στην ανταγωνιστικότητα και στη μείωση των αναπτυξιακών ανισοτήτων.

      (3)  Οδηγία 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ (ΕΕ L 94 της 28.3.2014, σ. 65) («κλασική οδηγία»), οδηγία 2014/23/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με την ανάθεση συμβάσεων παραχώρησης (ΕΕ L 94 της 28.3.2014, σ. 1) («οδηγία για τις συμβάσεις παραχώρησης») και οδηγία 2014/25/ΕΕ του Ευρωπαϊκού Κοινοβουλίου και του Συμβούλιου, της 26ης Φεβρουαρίου 2014, σχετικά με τις προμήθειες φορέων που δραστηριοποιούνται στους τομείς του ύδατος, της ενέργειας, των μεταφορών και των ταχυδρομικών υπηρεσιών και την κατάργηση της οδηγίας 2004/17/ΕΚ (ΕΕ L 94 της 28.3.2014, σ. 243) («οδηγία για τις επιχειρήσεις κοινής ωφέλειας»), και ιδίως το άρθρο 83 παράγραφος 4, το άρθρο 45 παράγραφος 4 και το άρθρο 99 παράγραφος 4, αντίστοιχα.

      (4)  Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Κεντρική Τράπεζα, την Ευρωπαϊκή Οικονομική και Κοινωνική Επιτροπή, την Επιτροπή των Περιφερειών και την Ευρωπαϊκή Τράπεζα Επενδύσεων: Ένα επενδυτικό σχέδιο για την Ευρώπη [COM(2014) 903].

      (5)  Στο έγγραφο εργασίας των υπηρεσιών της Επιτροπής [SWD(2015) 202] που συνοδεύει τη στρατηγική για την ενιαία αγορά εκτιμάται ότι τα δυνητικά οικονομικά οφέλη από την επίλυση των προβλημάτων που οφείλονται στην επαγγελματοποίηση υπερβαίνουν τα 80 δισεκατ. ευρώ.

      (6)  Αυτό καλύπτει το πλήρες φάσμα εργασιών των αρμοδίων για τις δημόσιες συμβάσεις οι οποίοι συμμετέχουν σε οποιοδήποτε στάδιο της διαδικασίας σύναψης δημόσιων συμβάσεων, από τον προσδιορισμό των αναγκών μέχρι τη διαχείριση συμβάσεων —στις κεντρικές ή αποκεντρωμένες διοικητικές αρχές ή θεσμικά όργανα, σε θέσεις με ρητή περιγραφή αρμοδιοτήτων στον τομέα των δημόσιων συμβάσεων ή σε θέσεις με απλή αρμοδιότητα για ορισμένα καθήκοντα που συνδέονται με συμβάσεις.

      (7)  Η ανάγκη να αναπτυχθεί ένα εργατικό δυναμικό με αρμοδιότητες στις δημόσιες συμβάσεις που θα διαθέτει ικανότητα διαρκούς βέλτιστης αξιοποίησης των πόρων επισημαίνεται επίσης στη σύσταση του ΟΟΣΑ του 2015 για τις δημόσιες συμβάσεις. http://www.oecd.org/gov/ethics/OECD-Recommendation-on-Public-Procurement.pdf

      (8)  Η Επιτροπή δεν προτίθεται να επιβάλει ένα συγκεκριμένο μοντέλο, αλλά να καλέσει τα κράτη μέλη και τις αρμόδιες διοικήσεις να αντιμετωπίσουν τα σχετικά ζητήματα. Αναγνωρίζεται σαφώς ότι ο καθένας βρίσκεται σε διαφορετικό στάδιο της πορείας. Ωστόσο, οι νέες οδηγίες απαιτούν από τα κράτη μέλη να εξασφαλίζουν ότι α) η ενημέρωση και η καθοδήγηση σχετικά με την ερμηνεία και την εφαρμογή της νομοθεσίας της ΕΕ για τις δημόσιες συμβάσεις είναι διαθέσιμες δωρεάν για να βοηθούν τις αναθέτουσες αρχές και τους οικονομικούς φορείς, ιδίως τις ΜΜΕ· και ότι β) υπάρχει διαθέσιμη στήριξη για τις αναθέτουσες αρχές κατά τον σχεδιασμό και τη διεξαγωγή των διαδικασιών σύναψης συμβάσεων.

      (9)  Η σύσταση θα συνοδεύεται από συλλογή ορθών πρακτικών από τα κράτη μέλη.

      (10)  Μεταξύ άλλων: η ενιαία ψηφιακή πύλη και τα δομικά στοιχεία των υποδομών ψηφιακών υπηρεσιών του μηχανισμού «Συνδέοντας την Ευρώπη» [ηλεκτρονική ταυτότητα (eIdentity), ηλεκτρονική υπογραφή (eSignature), ηλεκτρονική παράδοση (eDelivery), ηλεκτρονική τιμολόγηση (eInvoicing)].

      (11)  https://joinup.ec.europa.eu/community/european_catalogue/

      (12)  Παράλληλα με την τήρηση της νομοθεσίας για την προστασία των δεδομένων και με σεβασμό του θεμελιώδους δικαιώματος προστασίας των δεδομένων προσωπικού χαρακτήρα.


title: Σύσταση της Επιτροπής, της 17ης Δεκεμβρίου 2007 , αναφορικά με σχετικές αγορές προϊόντων και υπηρεσιών στον τομέα των ηλεκτρονικών επικοινωνιών, οι οποίες επιδέχονται εκ των προτέρων κανονιστική ρύθμιση, σύμφωνα με την οδηγία 2002/21/ΕΚ του Ευρωπαϊκού Κοινοβουλίου και του Συμβουλίου σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών [κοινοποιηθείσα υπό τον αριθμό Ε(2007) 5406] (Κείμενο που παρουσιάζει ενδιαφέρον για τον ΕΟΧ )

text:
               28.12.2007

               EL

               Επίσημη Εφημερίδα της Ευρωπαϊκής Ένωσης

               L 344/65

      ΣΫΣΤΑΣΗ ΤΗΣ ΕΠΙΤΡΟΠΉΣ

   της 17ης Δεκεμβρίου 2007
   αναφορικά με σχετικές αγορές προϊόντων και υπηρεσιών στον τομέα των ηλεκτρονικών επικοινωνιών, οι οποίες επιδέχονται εκ των προτέρων κανονιστική ρύθμιση, σύμφωνα με την οδηγία 2002/21/ΕΚ του Ευρωπαϊκού Κοινοβουλίου και του Συμβουλίου σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών
   [κοινοποιηθείσα υπό τον αριθμό Ε(2007) 5406]
   (Κείμενο που παρουσιάζει ενδιαφέρον για τον ΕΟΧ)
   (2007/879/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (1), και ιδίως το άρθρο 15 παράγραφος 1,
   Εκτιμώντας τα ακόλουθα:

               (1)

               Η οδηγία 2002/21/ΕΚ θεσπίζει νομοθετικό πλαίσιο για τον τομέα των ηλεκτρονικών επικοινωνιών, το οποίο επιδιώκει να ανταποκριθεί στις τάσεις σύγκλισης καλύπτοντας στο πεδίο εφαρμογής του το σύνολο δικτύων και υπηρεσιών ηλεκτρονικών επικοινωνιών. Σκοπός του ρυθμιστικού πλαισίου είναι να μειώνονται σταδιακά οι εκ των προτέρων ειδικοί ρυθμιστικοί κανόνες του τομέα όσο προχωρεί ο ανταγωνισμός στην αγορά.

               (2)

               Σκοπός της παρούσας σύστασης είναι να προσδιοριστούν οι αγορές προϊόντων και υπηρεσιών για τις οποίες μπορεί να δικαιολογηθεί εκ των προτέρων κανονιστική ρύθμιση σύμφωνα με το άρθρο 15 παράγραφος 1 της οδηγίας 2002/21/ΕΚ. Στόχος κάθε εκ των προτέρων ρυθμιστικής παρέμβασης είναι σε τελική ανάλυση να προκύψουν οφέλη για τους τελικούς χρήστες καθιστώντας τις αγορές λιανικής ανταγωνιστικές σε διαρκή βάση. Ο ορισμός των συναφών αγορών μπορεί να αλλάζει —και όντως αλλάζει— συν τω χρόνω, καθώς εξελίσσονται τα χαρακτηριστικά προϊόντων και υπηρεσιών και μεταβάλλονται οι δυνατότητες υποκατάστασης της ζήτησης και της προσφοράς. Δεδομένου ότι η σύσταση 2003/311/ΕΚ ισχύει περισσότερο από τέσσερα χρόνια, ενδείκνυται πλέον να αναθεωρηθεί η αρχική έκδοση με βάση τις εξελίξεις της αγοράς. Συνεπώς, η παρούσα σύσταση αντικαθιστά τη σύσταση 2003/311/ΕΚ της Επιτροπής (2).

               (3)

               Το άρθρο 15 παράγραφος 1 της οδηγίας 2002/21/ΕΚ υποχρεώνει την Επιτροπή να καθορίζει τις αγορές σύμφωνα με τις αρχές της νομοθεσίας περί ανταγωνισμού. Οι αρχές αυτές έχουν επομένως χρησιμοποιηθεί και στην παρούσα σύσταση για την οριοθέτηση συνόρων στις αγορές προϊόντων στο εσωτερικό του τομέα ηλεκτρονικών επικοινωνιών, ενώ ο προσδιορισμός ή η επιλογή αγορών για προηγούμενη κανονιστική ρύθμιση εξαρτάται από τις αγορές, οι οποίες διαθέτουν χαρακτηριστικά που ενδεχομένως θα δικαιολογούσαν την επιβολή εκ των προτέρων ρυθμιστικών υποχρεώσεων. Η ορολογία που έχει χρησιμοποιηθεί στη σύσταση βασίζεται στην ορολογία της οδηγίας 2002/21/ΕΚ και της οδηγίας 2002/22/ΕΚ· στο επεξηγηματικό σημείωμα της παρούσας σύστασης περιγράφεται η εξέλιξη των τεχνολογιών σε σχέση με τις εν λόγω αγορές. Σύμφωνα με την οδηγία 2002/21/ΕΚ, οι εθνικές ρυθμιστικές αρχές, λαμβάνοντας ιδιαιτέρως υπόψη τη σύσταση και τις κατευθυντήριες γραμμές, καθορίζουν τις σχετικές αγορές που αντιστοιχούν στις εθνικές συνθήκες, ιδίως τις σχετικές γεωγραφικές αγορές εντός της επικράτειάς τους.

               (4)

               Για τις ανάγκες της παρούσας σύστασης, αφετηρία προσδιορισμού αγορών αποτελεί ο καθορισμός αγορών λιανικής σε μια μελλοντική προοπτική, με συνεκτίμηση της δυνατότητας υποκατάστασης από πλευράς ζήτησης και από πλευράς προσφοράς. Από τη στιγμή που θα έχουν οριστεί αγορές λιανικής, ενδείκνυται εν συνεχεία ο προσδιορισμός σχετικών αγορών χονδρικής. Εάν η αγορά στα κατάντη εφοδιάζεται από μία ή περισσότερες καθετοποιημένες επιχειρήσεις, ενδέχεται να μην υπάρξει (εμπορική) αγορά χονδρικής ελλείψει κανονιστικών ρυθμίσεων. Κατά συνέπεια, εάν η αγορά δικαιολογεί προσδιορισμό, ενδεχομένως αν απαιτηθεί η σύσταση πλασματικής αγοράς χονδρικής στα ανάντη. Οι αγορές του τομέα ηλεκτρονικών επικοινωνιών είναι συχνά διπλής υφής, με την έννοια ότι καλύπτουν υπηρεσίες παρεχόμενες μέσα από δίκτυα ή πλατφόρμες όπου συναντώνται οι δύο πλευρές της αγοράς, π.χ. τελικοί χρήστες που ανταλλάσσουν επικοινωνίες ή αποστολείς και αποδέκτες πληροφοριών ή περιεχομένου. Οι πτυχές αυτές πρέπει να συνεκτιμώνται προκειμένου για τον προσδιορισμό και καθορισμό αγορών, αφού μπορεί να επηρεάσουν, τόσο τον τρόπο καθορισμού των αγορών, όσο και το κατά πόσον αυτές έχουν τα χαρακτηριστικά που ενδεχομένως δικαιολογούν την επιβολή εκ των προτέρων κανονιστικών υποχρεώσεων.

               (5)

               Για τον προσδιορισμό των αγορών που επιδέχονται εκ των προτέρων κανονιστική ρύθμιση, ενδείκνυται η εφαρμογή των σωρευτικών κριτηρίων που περιγράφονται αμέσως μετά. Το πρώτο κριτήριο είναι η παρουσία υψηλών και μη παροδικών φραγμών εισόδου. Τέτοιοι φραγμοί μπορεί να είναι διαρθρωτικού, νομικού ή ρυθμιστικού χαρακτήρα. Εντούτοις, λόγω του δυναμικού χαρακτήρα και της λειτουργίας των αγορών ηλεκτρονικών επικοινωνιών, πρέπει επίσης, όταν διενεργείται ανάλυση προοπτικών για τον προσδιορισμό αγορών που προσφέρονται για πιθανή κανονιστική ρύθμιση, να λαμβάνονται υπόψη οι δυνατότητες υπερπήδησης των φραγμών εισόδου μέσα σε σχετικό χρονικό ορίζοντα. Το δεύτερο κριτήριο επομένως καλύπτει μόνο αγορές των οποίων η δομή δεν τείνει προς αποτελεσματικό ανταγωνισμό μέσα στο σχετικό χρονικό ορίζοντα. Στην εφαρμογή αυτού του κριτηρίου υπεισέρχεται η εξέταση της κατάστασης του ανταγωνισμού πίσω από τους φραγμούς εισόδου. Το τρίτο κριτήριο είναι ότι η εφαρμογή των κανόνων του ανταγωνισμού δεν αρκεί αφεαυτής για την αντιμετώπιση των αστοχιών της υπόψη αγοράς.

               (6)

               Οι κύριοι δείκτες βάσει των οποίων πρέπει να γίνεται η αποτίμηση του πρώτου και του δεύτερου κριτηρίου είναι παρόμοιες με τις εξεταζόμενες στο πλαίσιο μιας ανάλυσης των προοπτικών της αγοράς, ιδίως δείκτες των φραγμών εισόδου ελλείψει κανονιστικής ρύθμισης (συμπεριλαμβάνεται το εύρος των εφάπαξ εξόδων), διάρθρωση, επιδόσεις και δυναμική της αγοράς, συμπεριλαμβανομένων δεικτών όπως μερίδια και τάσεις της αγοράς, τιμές και τάσεις της αγοράς), καθώς και εύρος και κάλυψη των ανταγωνιζόμενων δικτύων και υποδομών. Κάθε αγορά η οποία, απουσία εκ των προτέρων κανονιστικής ρύθμισης ικανοποιεί τα τρία κριτήρια, επιδέχεται εκ των προτέρων κανονιστική ρύθμιση.

               (7)

               Οι νεοαναδυόμενες αγορές δεν πρέπει να υπόκεινται σε αδόκιμες υποχρεώσεις, ακόμη και σε περίπτωση του πλεονεκτήματος των πρωτείων εγκατάστασης, σύμφωνα με την οδηγία 2002/21/ΕΚ. Οι νεοαναδυόμενες αγορές θεωρείται ότι περιλαμβάνουν προϊόντα ή υπηρεσίες για τα οποία, λόγω του νεωτερικού τους χαρακτήρα, είναι πολύ δύσκολο να προβλεφθούν οι όροι ζήτησης ή οι όροι εισόδου στην αγορά και προσφοράς, και συνεπώς δυσχεραίνεται η εφαρμογή των τριών κριτηρίων. Ο σκοπός της μη υπαγωγής των νεοαναδυόμενων αγορών σε αδόκιμες υποχρεώσεις είναι η προώθηση της καινοτομίας σύμφωνα με το άρθρο 8 της οδηγίας 2002/21/ΕΚ· ταυτοχρόνως, πρέπει να αποτραπεί η στεγανοποίηση τέτοιων αγορών από την ηγετική επιχείρηση, όπως επισημαίνεται στις κατευθυντήριες γραμμές της Επιτροπής σχετικά με την ανάλυση αγοράς και την εκτίμηση της σημαντικής ισχύος μιας επιχείρησης στην αγορά δυνάμει του κοινοτικού κανονιστικού πλαισίου που διέπει τις ηλεκτρονικές επικοινωνίες και υπηρεσίες (3). Σταδιακές αναβαθμίσεις της υπάρχουσας δικτυακής υποδομής σπανίως οδηγούν σε μια νέα ή αναδυόμενη αγορά. Η μη δυνατότητα υποκατάστασης ενός προϊόντος πρέπει να εξασφαλιστεί τόσο από την πλευρά της ζήτησης όσο και από την πλευρά της προσφοράς προτού θεωρηθεί ότι το προϊόν εντάσσεται σε ήδη υπάρχουσα αγορά. Η ανάδυση νέων υπηρεσιών λιανικής ενδέχεται να δώσει ώθηση σε μια νέα δευτερογενή αγορά χονδρικής εφόσον τέτοιες υπηρεσίες λιανικής δεν μπορούν να παρέχονται μέσω υπαρχόντων προϊόντων χονδρικής.

               (8)

               Αναφορικά με τους φραγμούς εισόδου, δύο τύποι ενδιαφέρουν τους σκοπούς της παρούσας σύστασης: οι διαρθρωτικοί φραγμοί και οι νομικοί ή κανονιστικοί φραγμοί.

               (9)

               Οι διαρθρωτικοί φραγμοί εισόδου είναι αποτέλεσμα του αρχικού κόστους ή των συνθηκών ζήτησης που δημιουργούν ασύμμετρους όρους μεταξύ κατεστημένων και νεοεισερχόμενων επιχειρήσεων, παρεμποδίζοντας ή αποτρέποντας την είσοδο των τελευταίων στην αγορά. Για παράδειγμα, ενδέχεται να εντοπιστούν υψηλοί διαρθρωτικοί φραγμοί όταν η αγορά χαρακτηρίζεται από απόλυτα πλεονεκτήματα κόστους, μεγάλες οικονομίες κλίμακας ή/και οικονομίες φάσματος, περιορισμούς παραγωγικής ικανότητας και υψηλές μη ανακτήσιμες δαπάνες. Σήμερα εντοπίζονται ακόμη τέτοιοι φραγμοί σε σχέση με την ευρεία διάδοση ή/και παροχή δικτύων τοπικής πρόσβασης σε σταθερές θέσεις. Ένας συναφής διαρθρωτικός φραγμός μπορεί επίσης να εμφανιστεί σε περίπτωση κατά την οποία η παροχή υπηρεσίας προϋποθέτει μια συνιστώσα δικτύου της οποίας η αναπαραγωγή είτε είναι τεχνικώς ανέφικτη ή είναι εφικτή αλλά με κόστος ασύμφορο για τους ανταγωνιστές.

               (10)

               Οι νομικοί ή κανονιστικοί φραγμοί δεν βασίζονται σε οικονομικές συνθήκες, αλλά απορρέουν από νομοθετικά, διοικητικά ή άλλα κρατικά μέτρα που επηρεάζουν απευθείας τους όρους εισόδου ή/και τη θέση των φορέων στη σχετική αγορά. Παράδειγμα νομικού ή κανονιστικού φραγμού που αποτρέπει την είσοδο στην αγορά είναι η επιβολή ορίου στον αριθμό επιχειρήσεων που έχουν πρόσβαση στο ραδιοφάσμα για την παροχή σχετικών υπηρεσιών. Άλλα παραδείγματα νομικών ή κανονιστικών φραγμών είναι οι έλεγχοι τιμών ή άλλα μέτρα σχετικά με τις τιμές, τα οποία επιβάλλονται στις επιχειρήσεις και τα οποία επηρεάζουν όχι μόνο την είσοδο αλλά και τη θέση των επιχειρήσεων στην αγορά. Νομικοί ή κανονιστικοί φραγμοί οι οποίοι αίρονται μέσα στο σχετικό χρονικό ορίζοντα, κατά κανόνα δεν πρέπει να θεωρείται ότι συνιστούν οικονομικό φραγμό εισόδου, έτσι ώστε να ικανοποιείται το πρώτο κριτήριο.

               (11)

               Η σημασία των φραγμών εισόδου ενδέχεται επίσης να υποβαθμιστεί σε ό,τι αφορά αγορές της καινοτομίας χαρακτηριζόμενες από συνεχή τεχνολογική πρόοδο. Σε τέτοιες αγορές, οι περιορισμοί εξαιτίας του ανταγωνισμού είναι συχνά αποτέλεσμα καινοτομικών «απειλών» εκ μέρους δυνητικών ανταγωνιστών που δεν έχουν μπει ακόμη στην αγορά. Στις αγορές που κατευθύνονται από την καινοτομία, μπορεί να υπάρξει δυναμικός ή μακροπρόθεσμος ανταγωνισμός μεταξύ εταιρειών οι οποίες δεν είναι κατ’ ανάγκη ανταγωνιστικές μεταξύ τους σε μια υπάρχουσα «στατική» αγορά. Η παρούσα σύσταση δεν εντοπίζει αγορές όπου οι φραγμοί εισόδου δεν αναμένεται να διαρκέσουν πέραν μιας προβλεπτής περιόδου. Για να εκτιμηθεί κατά πόσον οι φραγμοί εισόδου είναι πιθανό να διαρκέσουν χωρίς κανονιστική ρύθμιση, είναι ανάγκη να εξεταστεί κατά πόσον ο κλάδος γνώρισε συχνές και επιτυχημένες εισόδους κατά το παρελθόν και κατά πόσον επαρκώς ταχείες και διαρκείς είσοδοι περιόρισαν ή έχουν πιθανότητα να περιορίσουν στο μέλλον την ισχύ της αγοράς. Η σημασία των φραγμών εισόδου θα εξαρτηθεί μεταξύ άλλων από την ελάχιστη απαιτούμενη αποτελεσματική κλίμακα της παραγωγής και τις μη ανακτήσιμες δαπάνες.

               (12)

               Ακόμη και όταν η αγορά χαρακτηρίζεται από υψηλούς φραγμούς εισόδου, άλλοι διαρθρωτικοί παράγοντες της συγκεκριμένης αγοράς ενδέχεται να δηλώνουν ότι αυτή τείνει προς αποτελέσματα ουσιαστικώς ανταγωνιστικά μέσα στο σχετικό χρονικό ορίζοντα. Η δυναμική της αγοράς ενδέχεται π.χ. να πυροδοτείται από τεχνολογικές εξελίξεις ή από τη σύγκλιση προϊόντων και αγορών που μπορεί να ενεργοποιήσουν ανταγωνιστικούς περιορισμούς μεταξύ φορέων οι οποίοι δραστηριοποιούνται σε διακριτές αγορές προϊόντων. Το ίδιο μπορεί να συμβεί και σε αγορές με περιορισμένο —πλην επαρκή— αριθμό επιχειρήσεων που διαφέρουν ως προς τη διάρθρωση κόστους και βρίσκονται αντιμέτωπες με την ελαστικότητα των τιμών ζήτησης. Σε μια αγορά μπορεί επίσης να παρατηρηθεί υπερβάλλουσα παραγωγική ικανότητα, η οποία κανονικά δίνει τη δυνατότητα σε ανταγωνιζόμενες εταιρείες να επεκτείνουν ταχύτατα την παραγωγή τους, ανταποκρινόμενες σε οποιαδήποτε αύξηση τιμών. Σε τέτοιες αγορές, τα μερίδια αγοράς μπορεί να μεταβάλλονται συν τω χρόνω ή/και μπορεί να παρατηρηθεί πτώση τιμών. Όταν η δυναμική της αγοράς αλλάζει με ταχείς ρυθμούς, πρέπει να λαμβάνεται μέριμνα για την επιλογή του σχετικού χρονικού ορίζοντα που θα αντιστοιχεί στις συναφείς εξελίξεις της αγοράς.

               (13)

               Η απόφαση που θα κρίνει κατά πόσον μια αγορά επιδέχεται εκ των προτέρων κανονιστική ρύθμιση εξαρτάται επίσης από την εκτίμηση σχετικά με την επάρκεια της νομοθεσίας περί ανταγωνισμού για την αντιμετώπιση αστοχιών της αγοράς που συνδέονται με την εκπλήρωση των δύο πρώτων κριτηρίων. Η νομοθεσία περί ανταγωνισμού είναι απίθανο να επαρκεί όταν οι απαιτήσεις συμμόρφωσης μιας νομοθετικής παρέμβασης που αποσκοπεί σε ανάταξη μιας αστοχίας της αγοράς είναι ευρείες ή όταν χρειάζεται απαραιτήτως συχνή ή/και έγκαιρη παρέμβαση.

               (14)

               Η εφαρμογή των τριών κριτηρίων θα πρέπει να περιορίζει τον αριθμό αγορών εντός του τομέα των ηλεκτρονικών επικοινωνιών στις οποίες επιβάλλονται εκ των προτέρων κανονιστικές υποχρεώσεις, ως συμβολή στη στόχευση του κανονιστικού πλαισίου να μειώνονται σταδιακά, καθώς αναπτύσσεται ο ανταγωνισμός των αγορών, οι ειδικοί κανόνες που επιβάλλονται εκ των προτέρων. Τα κριτήρια αυτά πρέπει να εφαρμόζονται σωρευτικά, έτσι ώστε τυχόν αστοχία εκπλήρωσης ενός εξ αυτών να υποδηλώνει ότι μια αγορά δεν πρέπει να χαρακτηριστεί ως επιδεκτική προηγούμενης ρύθμισης.

               (15)

               Κανονιστικοί έλεγχοι επί υπηρεσιών λιανικής επιβάλλονται μόνο όταν οι εθνικές ρυθμιστικές αρχές κρίνουν ότι συναφή μέτρα χονδρικής ή μέτρα που αφορούν την επιλογή ή προεπιλογή φορέα θα αποτύχουν την επίτευξη του στόχου για εξασφάλιση αποτελεσματικού ανταγωνισμού και εκπλήρωση στόχων δημόσιου συμφέροντος. Παρεμβαίνοντας στις αγορές χονδρικής, ακόμη και με επανορθωτικά μέτρα που μπορεί να επηρεάσουν τις αγορές λιανικής, τα κράτη μέλη μπορούν να εξασφαλίσουν το μεγαλύτερο δυνατό άνοιγμα της αξιακής αλυσίδας στον ομαλό ανταγωνισμό, ώστε να προκύπτει το καλύτερο δυνατό αποτέλεσμα για τον τελικό καταναλωτή. Κατά συνέπεια, η παρούσα σύσταση προσδιορίζει κυρίως τις αγορές χονδρικής, η ενδεδειγμένη κανονιστική ρύθμιση των οποίων αποσκοπεί σε αντιμετώπιση της έλλειψης αποτελεσματικού ανταγωνισμού, η οποία είναι εμφανής στις αγορές του τελικού καταναλωτή. Εάν μια εθνική ρυθμιστική αρχή καταδείξει ότι οι παρεμβάσεις στις αγορές χονδρικής αποδείχτηκαν ανεπιτυχείς, η σχετική αγορά λιανικής ενδέχεται να είναι επιδεκτική εκ των προτέρων κανονιστικής ρύθμισης υπό τον όρο ότι πληρούνται τα προαναφερθέντα τρία κριτήρια.

               (16)

               Η διαδικασία προσδιορισμού αγορών που περιγράφεται στην παρούσα σύσταση δεν θίγει αγορές οι οποίες μπορεί να ορίζονται σε ειδικές περιπτώσεις με βάση το δίκαιο του ανταγωνισμού. Επιπλέον, το εύρος της εκ των προτέρων νομοθετικής ρύθμισης δεν θίγει το εύρος των δραστηριοτήτων οι οποίες μπορεί να εξετάζονται με βάση το δίκαιο του ανταγωνισμού.

               (17)

               Οι αγορές που απαριθμούνται στο παράρτημα έχουν προσδιοριστεί βάσει των τριών υπόψη σωρευτικών κριτηρίων. Για αγορές που δεν έχουν περιληφθεί στην παρούσα σύσταση, οι εθνικές ρυθμιστικές αρχές πρέπει να εφαρμόσουν τη δοκιμασία των τριών κριτηρίων στην εκάστοτε αγορά. Για τις αγορές του παραρτήματος της σύστασης 2003/311/ΕΚ, της 11ης Φεβρουαρίου 2003, οι οποίες δεν έχουν περιληφθεί στο παράρτημα της παρούσας σύστασης, οι εθνικές ρυθμιστικές αρχές πρέπει να έχουν τη δυνατότητα να εφαρμόσουν τη δοκιμασία των τριών κριτηρίων για να εκτιμήσουν κατά πόσον, με βάση τα εθνικά δεδομένα, μια αγορά συνεχίζει να επιδέχεται εκ των προτέρων κανονιστική ρύθμιση. Για αγορές που έχουν περιληφθεί στην παρούσα σύσταση, μια εθνική ρυθμιστική αρχή έχει τη δυνατότητα να επιλέξει να μη διενεργήσει ανάλυση αγοράς εάν κρίνει ότι δεν πληρούνται τα τρία κριτήρια για τη συγκεκριμένη αγορά. Οι εθνικές ρυθμιστικές αρχές μπορούν να προσδιορίζουν αγορές που διαφέρουν από εκείνες της παρούσας σύστασης, αρκεί να ενεργούν σύμφωνα με το άρθρο 7 της οδηγίας 2002/21/ΕΚ. Η μη κοινοποίηση σχεδίου μέτρου το οποίο επηρεάζει το εμπόριο μεταξύ κρατών μελών όπως περιγράφεται στην αιτιολογική σκέψη 38 της οδηγίας 2002/21/ΕΚ, ενδέχεται να έχει ως αποτέλεσμα να κινηθεί διαδικασία παράβασης. Αγορές άλλες από εκείνες που έχουν περιληφθεί στην παρούσα σύσταση ορίζονται βάσει των αρχών του ανταγωνισμού που προβλέπονται στην ανακοίνωση της Επιτροπής σχετικά με τον ορισμό της σχετικής αγοράς για τους σκοπούς του κοινοτικού δικαίου ανταγωνισμού (4) και να ευθυγραμμίζονται με τις κατευθυντήριες γραμμές της Επιτροπής για την ανάλυση αγοράς και την εκτίμηση της σημαντικής ισχύος στην αγορά (5), ικανοποιώντας παράλληλα τα τρία προαναφερόμενα κριτήρια.

               (18)

               Το γεγονός ότι η παρούσα σύσταση προσδιορίζει τις αγορές προϊόντων και υπηρεσιών για τις οποίες δικαιολογείται εκ των προτέρων κανονιστική ρύθμιση δεν σημαίνει ότι δικαιολογείται πάντοτε κανονιστική ρύθμιση, ούτε ότι στις εν λόγω αγορές θα επιβληθούν οι κανονιστικές υποχρεώσεις που προβλέπονται στις ειδικές οδηγίες. Συγκεκριμένα, δεν μπορεί να επιβληθεί, ή πρέπει να αποσυρθεί, ρύθμιση εάν υπάρχει αποτελεσματικός ανταγωνισμός στις αγορές αυτές χωρίς ρύθμιση, εάν δηλαδή κανένας φορέας δεν διαθέτει σημαντική ισχύ στην αγορά κατά την έννοια του άρθρου 14 της οδηγίας 2002/21/ΕΚ. Οι κανονιστικές υποχρεώσεις πρέπει να είναι ενδεδειγμένες και να βασίζονται στο χαρακτήρα του εντοπιζόμενου προβλήματος, να είναι αναλογικές και αιτιολογημένες σύμφωνα με τους στόχους της οδηγίας 2002/21/ΕΚ, και, συγκεκριμένα, να μεγιστοποιούν τα οφέλη για τους καταναλωτές, να διασφαλίζουν ότι δεν θα υπάρχει στρέβλωση ή περιορισμός του ανταγωνισμού, να ενθαρρύνουν αποδοτικές επενδύσεις στις υποδομές, να προάγουν την καινοτομία και να ενθαρρύνουν την αποτελεσματική χρήση και διαχείριση των ραδιοσυχνοτήτων και των πόρων αριθμοδότησης.

               (19)

               Η παρούσα σύσταση υπήρξε αντικείμενο δημόσιας διαβούλευσης και διαβούλευσης με τις εθνικές ρυθμιστικές αρχές και τις εθνικές αρχές του ανταγωνισμού,

         ΣΥΝΙΣΤΑ:

               1.

               Κατά τον καθορισμό σχετικών αγορών κατάλληλων για τα εθνικά δεδομένα σύμφωνα με το άρθρο 15 παράγραφος 3 της οδηγίας 2002/21/ΕΚ, οι εθνικές ρυθμιστικές αρχές αναλύουν τις αγορές προϊόντων και υπηρεσιών που προσδιορίζονται στο παράρτημα της παρούσας σύστασης.

               2.

               Κατά τον προσδιορισιμό αγορών άλλων από τις περιλαμβανόμενες στο παράρτημα, οι εθνικές ρυθμιστικές αρχές μεριμνούν ώστε να ικανοποιούνται σωρευτικά τα ακόλουθα τρία κριτήρια:

                           α)

                           ύπαρξη υψηλών και μη παροδικών φραγμών εισόδου. Τέτοιοι φραγμοί μπορεί να είναι διαρθρωτικού, νομικού ή ρυθμιστικού χαρακτήρα·

                           β)

                           διάρθρωση της αγοράς που δεν τείνει προς την κατεύθυνση αποτελεσματικού ανταγωνισμού μέσα στο σχετικό χρονικό ορίζοντα. Η εφαρμογή αυτού του κριτηρίου προϋποθέτει εξέταση της κατάστασης του ανταγωνισμού πίσω από τους φραγμούς εισόδου·

                           γ)

                           ανεπάρκεια του δικαίου περί ανταγωνισμού μόνου να αντιμετωπίσει ενδεδειγμένα τις εκάστοτε αστοχίες της αγοράς.

               3.

               Η παρούσα σύσταση δεν θίγει τους ορισμούς της αγοράς, τα αποτελέσματα των αναλύσεων αγοράς και τις κανονιστικές υποχρεώσεις που έχουν θεσπίσει οι εθνικές ρυθμιστικές αρχές σύμφωνα με το άρθρο 15 παράγραφος 3 και το άρθρο 16 της οδηγίας 2002/21/ΕΚ πριν από την ημερομηνία έκδοσης της παρούσας σύστασης.

               4.

               Η παρούσα σύσταση απευθύνεται στα κράτη μέλη.

      Βρυξέλλες, 17 Δεκεμβρίου 2007.

            Για την Επιτροπή

         Neelie KROES

            Μέλος της Επιτροπής

      (1)  ΕΕ L 108 της 24.4.2002, σ. 33. Οδηγία όπως τροποποιήθηκε με τον κανονισμό (ΕΚ) αριθ. 717/2007 (ΕΕ L 171 της 29.6.2007, σ. 32).

      (2)  ΕΕ L 114 της 8.5.2003, σ. 45.

      (3)  ΕΕ C 165 της 11.7.2002, σ. 6.

      (4)  ΕΕ C 372 της 9.12.1997, σ. 5.

      (5)  ΕΕ C 165 της 11.7.2002, σ. 6.

      ΠΑΡΑΡΤΗΜΑ
      Αγορές λιανικής

                  1.

                  Πρόσβαση στο δημόσιο τηλεφωνικό δίκτυο σε σταθερή θέση για οικιακούς και μη οικιακούς καταναλωτές.

            Αγορές χονδρικής

                  2.

                  Εκκίνηση κλήσεων από το δημόσιο τηλεφωνικό δίκτυο που παρέχεται σε σταθερή θέση.
                  Για τις ανάγκες της παρούσας σύστασης, η εκκίνηση κλήσεων περιλαμβάνει τη μεταφορά τοπικών κλήσεων και οριοθετείται κατά τρόπο που συμβαδίζει με τα όρια για τις αγορές διαβίβασης κλήσεων και τερματισμού κλήσεων στο δημόσιο τηλεφωνικό δίκτυο που παρέχεται σε σταθερή θέση.

                  3.

                  Τερματισμός κλήσεων σε μεμονωμένα δημόσια τηλεφωνικά δίκτυα που παρέχονται σε σταθερή θέση.
                  Για τις ανάγκες της παρούσας σύστασης, ο τερματισμός κλήσεων περιλαμβάνει τη μεταφορά τοπικών κλήσεων και οριοθετείται κατά τρόπο που συμβαδίζει με τα όρια για την αγορά εκκίνησης κλήσεων και την αγορά διαβίβασης κλήσεων στο δημόσιο τηλεφωνικό δίκτυο που παρέχεται σε σταθερή θέση.

                  4.

                  Χονδρική αγορά (φυσικής) πρόσβασης σε υποδομή δικτύου (συμπεριλαμβάνονται μεριζόμενη πρόσβαση ή πλήρως αποδεσμοποιημένη πρόσβαση) σε σταθερή θέση.

                  5.

                  Ευρυζωνική πρόσβαση χονδρικής.
                  Η αγορά αυτή καλύπτει τη μη φυσική ή εικονική δικτυακή πρόσβαση, συμπεριλαμβανομένης της πρόσβασης «διφυορεύματος» σε σταθερή θέση. Η αγορά αυτή βρίσκεται στα κατάντη της φυσικής πρόσβασης που καλύπτεται από την ανωτέρω αγορά 4, με την έννοια ότι η ευρυζωνική πρόσβαση χονδρικής μπορεί να δομηθεί με χρησιμοποίηση της φυσικής πρόσβασης σε συνδυασμό με άλλα στοιχεία.

                  6.

                  Χονδρική αγορά τερματικών τμημάτων μισθωμένων γραμμών, ανεξάρτητα από την τεχνολογία που χρησιμοποιείται για την παροχή μισθωμένης ή αποκλειστικής χωρητικότητας.

                  7.

                  Τερματισμός φωνητικών κλήσεων μεμονωμένα κινητά δίκτυα.


Avis juridique important

|

31981H0263

81/263/ΕΟΚ: Σύσταση τού Συμβουλίου τής 9ης Απριλίου 1981 περί απαλλαγής τής Επιτροπής από τήν ευθύνη γιά τίς πράξεις διαχειρίσεως τού Ευρωπαϊκού Ταμείου Αναπτύξεως (1975), (Τέταρτο ΕΤΑ), γιά τό οικονομικό έτος 1979

Επίσημη Εφημερίδα αριθ. L 122 της 06/05/1981 σ. 0030

***** ΣΥΣΤΑΣΗ ΤΟΥ ΣΥΜΒΟΥΛΙΟΥ  της 9ης Απριλίου 1981  περί απαλλαγής της Επιτροπής από την ευθύνη για τις πράξεις διαχειρίσεως του Ευρωπαϊκού Ταμείου Αναπτύξεως (1975), (Τέταρτο ΕΤΑ), για το οικονομικό έτος 1979  (81/263/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 206β,  τη σύμβαση ΑΚΕ-ΕΟΚ της Λομέ (1), που υπεγράφη στις 28 Φεβρουαρίου 1975,  την απόφαση 76/568/ΕΟΚ του Συμβουλίου της 29ης Ιουνίου 1976 περί της συνδέσεως των υπερπόντιων χωρών και εδαφών με την Ευρωπαϊκή Οικονομική Κοινότητα (2),  την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητος (3), που υπεγράφη στις 11 Ιουλίου 1975, και ιδίως το άρθρο 31 παράγραφος 3,  το δημοσιονομικό κανονισμό της 27ης Ιουλίου 1976 για το Τέταρτο Ευρωπαϊκό Ταμείο Αναπτύξεως (4), και ιδίως τα άρθρα 64 έως 67,  έχοντας εξετάσει το λογαριασμό διαχειρίσεως και τον ισολογισμό που αφορούν τις πράξεις διαχειρίσεως του Ευρωπαϊκού Ταμείου Αναπτύξεως (1975), (Τέταρτο ΕΤΑ), που εγκρίθηκαν στις 31 Δεκεμβρίου 1979, καθώς και την έκθεση του Ελεγκτικού Συνεδρίου για το οικονομικό έτος 1979, που συνοδεύεται από τις απαντήσεις της Επιτροπής (5),  Εκτιμώντας:  ότι δυνάμει του άρθρου 31 της εσωτερικής συμφωνίας, η απαλλαγή της Επιτροπής από την ευθύνη για τη διαχείριση του Ευρωπαϊκού Ταμείου Αναπτύξεως (1975), (Τέταρτο ΕΤΑ), πρέπει να παρέχεται σύμφωνα με τη διαδικασία του άρθρου 206 της συνθήκης·  ότι οι πράξεις διαχειρίσεως του Ευρωπαϊκού Ταμείου Αναπτύξεως (1975), (Τέταρτο ΕΤΑ), εκ μέρρους της Επιτροπής, κατά το οικονομικό έτος 1979, ήταν στο σύνολό τους ικανοποιητικές·  ΣΥΝΙΣΤΑ στη Συνέλευση να απαλλάξει την Επιτροπή από την ευθύνη για τις πράξεις διαχειρίσεως του Ευρωπαϊκού Ταμείου Αναπτύξεως (1975), (Τέταρτο ΕΤΑ), για το οικονομικό έτος 1979.  Έγινε στο Λουξεμβούργο, στις 9 Απριλίου 1981.  Για το Συμβούλιο  Ο Πρόεδρος  D. F. van der MEI  (1) ΕΕ αριθ. L 25 της 30. 1. 1976, σ. 1.  (2) ΕΕ αριθ. L 176 της 1. 7. 1976, σ. 8.  (3) ΕΕ αριθ. L 25 της 30. 1. 1976, σ. 168.  (4) ΕΕ αριθ. L 229 της 20. 8. 1976, σ. 9.  (5) ΕΕ αριθ. L 342 της 31. 12. 1980, σ. 1.


Avis juridique important

|

31999H0232

1999/232/ΕΚ: Σύσταση του Συμβουλίου της 22ας Μαρτίου 1999 για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (1989) (έβδομο ΕΤΑ) για το οικονομικό έτος 1997

Επίσημη Εφημερίδα αριθ. L 086 της 30/03/1999 σ. 0016 - 0016

ΣΥΣΤΑΣΗ ΤΟΥ ΣΥΜΒΟΥΛΙΟΥ της 22ας Μαρτίου 1999 για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (1989) (έβδομο ΕΤΑ) για το οικονομικό έτος 1997 (1999/232/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 206,την τέταρτη σύμβαση ΑΚΕ-ΕΟΚ, που υπογράφηκε στη Λομέ στις 15 Δεκεμβρίου 1989,την απόφαση 91/482/ΕΟΚ του Συμβουλίου, της 25ης Ιουλίου 1991, περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1),την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (2), που υπεγράφη τις Βρυξέλλες, στις 16 Ιουλίου 1990, και ιδίως το άρθρο 33 παράγραφος 3,το δημοσιονομικό κανονισμό, της 29ης Ιουλίου 1991, για το έβδομο Ευρωπαϊκό Ταμείο Αναπτύξεως (3), και ιδίως τα άρθρα 69 μέχρι 77,Έχοντας εξετάσει το λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Αναπτύξεως (1989) (έβδομο ΕΤΑ), που εγκρίθηκαν στις 31 Δεκεμβρίου 1997, καθώς και την έκθεση του Ελεγκτικού Συνεδρίου για το οικονομικό έτος 1997, που συνοδεύεται από τις απαντήσεις της Επιτροπής (4),Εκτιμώντας:ότι, δυνάμει του άρθρου 33 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Αναπτύξεως (1989) (έβδομο ΕΤΑ), παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου 7ότι η εκτέλεση των εργασιών του Ευρωπαϊκού Ταμείου Αναπτύξεως (1989) (έβδομο ΕΤΑ), εκ μέρους της Επιτροπής, κατά το οικονομικό έτος 1997, ήταν στο σύνολό της ικανοποιητική,ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1989) (έβδομο ΕΤΑ), για το οικονομικό έτος 1997.Βρυξέλλες, 22 Μαρτίου 1999.Για το ΣυμβούλιοΟ ΠρόεδροςG. VERHEUGEN(1) ΕΕ L 263 της 19. 9. 1991, σ. 1.(2) ΕΕ L 229 της 17. 8. 1991, σ. 288.(3) ΕΕ L 266 της 21. 9. 1991, σ. 1.(4) ΕΕ C 349 της 17. 11. 1998, σ. 149.


Avis juridique important

|

31965H0097

Σύσταση της Επιτροπής της 25ης Ιανουαρίου 1965, που απευθύνεται στο Μεγάλο Δουκάτο του Λουξεμβούργου σχετικά με τον νόμο της 25ης Μαΐου 1964 περί αποζημίωσης των αγροτικών ακινήτων

Επίσημη Εφημερίδα αριθ. 029 της 20/02/1965 σ. 0459 - 0460

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */